**„UNOKÁZÓS CSALÁS” áldozatai Gödöllőn is…**

**Tisztelt Gödöllői Polgárok!**

Városunk idősebb lakosaitól többször próbáltak vezetékes telefonon pénzt kicsalni a közelmúltban. Az esetek száma ugrásszerűen nőtt meg az elmúlt hetekben, még úgy is, hogy az ehhez hasonló bűncselekményeket nem mindig jelentik be a károsultak. Ezért a Gödöllői Rendőrkapitányság fokozott figyelmet kér Önöktől.

**Mit tegyen, ha valaki azzal hívja fel, hogy az Ön egyik családtagja veszélyben van, és sürgősen készpénzre van szüksége?**

1., Az „unokázós csalások” egyik fő ismérve, hogy a bűnözők mindaddig vonalban akarnak maradni, amíg társuk fölkeresi Önt a lakcímén. Ezért minél előbb szakítsa meg a beszélgetést!

2. Hívja fel a beszélgetésben említett családtagját, és érdeklődjön hogyléte felől személyesen.

3. Tárcsázza a rendőrséget a ***112-es*** számon, és kérjen segítséget!

4. Csak akkor árulja el a címét, és vállalja a személyes találkozót a telefonálókkal, ha a rendőrök már kiérkeztek az Ön címre.

5. A legfontosabb, hogy soha ne adjon át pénzt olyannak, akit nem ismer!

**Köszönjük, hogy vigyáz magára, és éberen figyel ismerősei biztonságára is.**